Venezia_Football_Club
Playoff 2023
Cagliari - Venezia : 2 a 1. 14', 17' : Lapadula, 50' : Pierini, 2' : Bona asion inbuzada de'l Venezia, da l'altra banda ghe ze Lapadula che'l parte łansà da un tiro dadrìo. Svoboda el recupara. 4' : Calche protesta venesiana par na tratenjùa ai dani de Johnsen da parte de Dossena in piena area de'l Cagliari. L'arbitro el łasa córer. 7' : Bałon alto in area par Luvumbo, no ghe va Svoboda e Hristov, Luvumbo el riese cusì a catar el bałon e a calciar. Joronen a l'ùltemo el ze bon de védarlo, che'l riese a respénzer. 10' : Tiro distante da parte de Andersen ma el se destùa. 12' : Corner de'l Cagliari, Altare el destaca 'pena pì alto de Hristov e incorna, bałon de poco alta e dezviada da l'isteso Hristov. 14' : Asion insistìa de Luvumbo, bałon in mezo, Carboni el va de testa, ma el mete el bałon inte ła zona de Nandez che'l ze tuto soło, bałon in mezo, Lapadula el va pì alto de tuti e da do pasi el bate Joronen. 17' : Lapadula fa gol. 18' : Trasante par Lapadula, Carboni el fała ła coordinasion par l'intarvento, el zbrisa co'l só toco el zmarca invołontariamente l'aversaro. 21': Venezia 'vanti co un cross de Jonhsen che'l vien dezvià so'l fondo da ła defeza de caza. 22': Dopio corner par el Venezia. So'l cross da ła bandierina de Andersen so'l primo pało intarvien Dossena che de testa el zlontana. 24': Calcio de punision par el Venezia. A ła batùa va Andersen che'l serca ła dezviada de taco de Carboni, ma riva na deviasion da parte de Obert che'l manda el bałon so'l fondo. 25': Calche zgrìsoło so'l conseguente calcio d'angoło: Radunovic el intarvien in usida ma no'l bloca el bałon, che'l resta inte l'area cagliaritana co un bati e rebati. Ła defeza de caza ła ze bona infin de zlontanar. 30': El Cagliari le prova a scanpar via co Zappa so ła corsia de dreta. Intarvien Zampano che'l riese serar l'aversaro, favorindo l'intarvento de Joronen. 31': Ancora parigołozo el Cagliari co na concluzion a'l voło de Mancosu che'l sfruta un rinpało e calcia a fil de pało catando parò na deviasion. 33': So i zviłupi de un corner ghe prova Nandez co un tiro razotera da fora area, no riusindo parò a métar in dificoltà Joronen. 36' : Cross da ła dreta de Candela asàe forte par Pohjanpalo che'l opta a ła fine par ła sponda in favor de Johnsen, ma el bałon el se alsa masa e'l tacante arancioneroverde no'l angoła bastansa el tiro. Radunovic in usida el riese a dezviar. 40': Zappa el sfruta un łanso da łe retrovie, el controła e tenta co un bałoento de zbefar Joronen in usida. Bałon so ła parte suparior de ła rede. 42': El Venezia revadanja metri co na remesa łaterałe. Luvumbo el ze costreto a dezviar so'l fondo par evitar ultariori parìgołi. 44': So'l conseguente tiro da ła bandierina in favor de'l Venezia, Carboni el tenta el colpo de testa da distansa visina snesa parò incuadrar ła porta. Cuando che'l ze drìo recader a tera el defensor el puza mal ła man infortunandose a un deo. 45': Do menuti de recuparo.Johnsen el ghe prova, da ła distansa, bałon blocà da Radunovic, tiro masaa sentral. 46': Do canbi par el Venezia: fora Andersen e Candela, drento Milanese e Pierini. 47': Canbio Cagliari: Goldaniga drento par Mancosu. 50' : Pierini fa gol. 51': Ellertsson el core zgazando so ła parte sanca e 'l ła mete forte in mezo, Pierini el se aventa so'l bałon e de testa el ła buta drento. 54' : Cartełin zało par Ellertson. 56': Ancora Venezia parigołozo co un tentativo de colpo de testa in tufo de Pohjanpalo. Goldaniga intarvien puzando indrìo par el só portier. 60': Asion insistìa de'l Venezia che'l inposta da łe retrovie e prova a réndarse parigołozo co na concluzion da fora area de Pohjanpalo. Bałon so'l fondo. 61': Canbi Cagliari: fora Obert, drento Azzi. 63': Repartensa de'l Cagliari portada 'vanti da Luvumbo e Azzi, ma intarvien Zampano che'l riese a intaronper ła triangołasion tra i do. 65': Torna 'vanti el Venezia co na parcusion so ła parte sanca. Cross in mezo de Carboni che'l trova però l'antisipo defensivo de Dossena. 68': Ocazion Cagliari co un bel traverson de Nandez destinà a Lapadula, piasà a'l sentro de l'area. Intarvien Hristov che'l zlontana de testa. 70': Calcio d'angoło par el Cagliari, so ła batùa de Nandez ze ancora Hristov ad antisipar tuti zlontanando de testa. 71': Venezia in 'vanti co un cross de Zampano da dreta che Dossena el dezvia so'l fondo. 72' : Do canbi par el Cagliari: fora Luvumbo e Deiola, drento Rog e Prelec. 74': Ocazion Venezia. Cross da dreta destinà a Pohjanpalo, el bałone el rezbalsa parò da łe bande de Johnsen che'l tenta de dezviar in porta in calche modo. Radunovic intarvien in extremis. 76': Canbio Cagliari: fora Nandenz, drento Kourfalidis. 79': Bona intuision de Zampano che in contropìe el se porta 'vanti el bałon fin a ła łinea de fondo da dove łasa partir un razotera a l'inderiso de Johnsen. Capise tuto Makoumbou che'l zlontana el bałon. 80': Amonìo Hristov par un scontro duro co un aversaro. 83': Tre canbi par el Venezia: fora Carboni, Zampano ed Ellertsson, drento Sverko, Novakovich e Cheryshev. 86': Tentativo de repartensa de'l Venezia inescà da Cheryshev, ma ła defeza de'l Cagliari no'l concede spasi. 87': Calcio d'angoło par el Venezia. A ła batùa va Cheryshev che'l pesca Sverko so'l segondo pało, controo e tiro a meza altesa so'l cuało riva ła providensiałe serada de Dossena. 89': Ancora Venezia! Concluzion angołada da ła distansa de Pohjanpalo che no'l riese parò a conferir potensa a'l só tiro, consentindoghe a Radunovic de blocar a tera. 90': Calcio de punision par el Venezia, a ła batùa va Cheryshev che'l pesca Hristov par el colpo de testa. El bałon el tèrmena de poco a łado de'l pało. 90' Amonìo Dossena par na tratenjùa so Novakovich. 90'+1 : Asenjài 5 menuti de recuparo.